Tair (drama)

Drama gomisiwn Eisteddfod Genedlaethol Cymru Bro Ogwr 1998 oedd Tair gan Meic Povey. Llwyfanwyd y ddrama am y tro cyntaf gan gwmni theatr Dalier Sylw fel rhan o arlwy'r Eisteddfod, yn yr un flwyddyn. Drama deuluol sydd yma, rhwng tair cenhedlaeth - y fam, y ferch a'r nain. Cyhoeddwyd y ddrama gan Dalier Sylw ar y cyd â CAA.

 Disgrifiad byr 
"Tair menyw, tair cenhedlaeth, tri bywyd gwahanol iawn... ond pa mor wahanol yw y tair mewn gwirionedd? Faint bynnag dymunent wadu neu osgoi eu cyfrifoldeb, mae gwaed yn dewach na dŵr, ac yn sicrhau fod y tair yn rhan annatod o orffennol a dyfodol ei gilydd, ac y byddant felly trwy gydol eu hoes."

 Cefndir 
Yn dilyn sawl comisiwn blaenorol gan Dalier Sylw [Wyneb yn Wyneb (1993) a Fel Anifail (1995)], a chyd-weithio llwyddianus gyda'r cyfarwyddydd Bethan Jones, drama deuluol arall oedd ymateb Povey i gais comisiwn 1998. “Dwi’n dod yn ôl yn y pendraw, fel yn y rhan fwyaf o bethau dwi’n sgwennu, at y ffaith bod pwy wyt ti a be wyt ti yn ddibynnol iawn ar dy gefndir a dy deulu di”, meddai'r dramodydd. Roedd ei ferch Catrin Powell yn un o'r dair actores, a ddewiswyd i lwyfannu'r ddrama, am y tro cyntaf. 

 Cymeriadau 
 Y Nain
 Y Fam
 Y Ferch

 Cynyrchiadau nodedig 
Dalier Sylw oedd yn gyfrifol am lwyfannu'r ddrama gomisiwn yn Eisteddfod Bro Ogwr, a hynny yn Ysgol Pen-coed. Bu'r cwmni ar daith drwy Gymru efo'r ddrama wedi wythnos yr Eisteddfod, yn Hydref 1998. Cyfarwyddydd Bethan Jones; cast:

 Y Nain - Lisabeth Miles
 Y Fam - Betsan Llwyd
 Y Ferch - Catrin Powell (llysferch Meic Povey)

Cafodd y ddrama ei haddasu ar gyfer BBC Radio Cymru yn 2010 gyda'r cast canlynol: 

 Y Nain - Lisabeth Miles
 Y Fam - Betsan Llwyd
 Y Ferch - Nanw Llwyd Williams (merch Betsan Llwyd)

 Cyfeiriadau 

Categori:Dramâu 1998
Categori:Dramâu Cymraeg
Categori:Theatr Gymraeg y 1990au
Categori:Dramâu Cymraeg gan ddramodwyr o Gymru